# Misingi ya Agano la Kale

# Moduli ya Nne: Ulimwengu Uliojaa Vurugu

# Maswali ya Kujadili

1. Ni jambo gani la muhimu zaidi ambalo umejifunza katika somo hili au ni jambo gani hujaelewa vizuri?
2. Eleza matukio ya kuogofya ambayo Musa aliyaandika katika Mwanzo 6:1-8. Mungu alifanya nini kutokana na matukio haya?
3. Muundo wa Kifasihi wa Mwanzo 4:1- 6:8 unadhihirisha vipi kusudi la Musa la kuandika?
4. Ni mahusiano gani ambayo Musa alionesha kati ya vurugu na tumaini katika historia ya kale na ulimwengu wa zama zake?
5. Je, Musa alitaka Waisraeli waliomfuata watoe mwitikio gani juu ya mahusiano kati ya ulimwengu wao na ulimwengu wa kale?
6. Andiko la Mwanzo 6:3 linakuambia nini kuhusu ustahimilivu wa Mungu kuelekea hali ya dhambi ya wanadamu?
7. Ni kwa njia gani ulimwengu wetu leo unaonekana kufanana na ulimwengu wa wakati wa Mwanzo 4-6?
8. Tumaini letu ni nini leo la kukombolewa kutoka katika ukatili na uovu?
9. Unaweza kubaini “Mnefili” yeyote katika maisha yako? Wao ni kina nani? Unawezaje kushinda hofu dhidi yao na kuwashinda?
10. Ni kwa jinsi gani mafundisho na ahadi za Agano Jipya zinakuhimiza kustahimili mateso?
11. Elezea ukombozi katika kilele cha ufalme, Unajisikiaje kuwa katika kilele cha ufalme na ukombozi wetu utakamilishwa na kuhitimishwa?

**TAARIFA YA JUMLA KUHUSU MAANA YA ASILI.**

**DHAMIRA**: Ukatili siyo tu kwamba uliingia ulimwenguni kama tokeo la anguko lakini pia hutumika kama hukumu kwa wenye dhambi. Kila mmoja anastahili adhabu ya kuzimu.

**SOMO REJEA:**

Roy aliishi na majirani wazuri huko Marekani. Kulikuwa na kiwango kidogo cha ukatili mingoni mwa majirani zake. Hakuweza kuelewa kwa nini watu mahali pengine ulimwenguni walikuwa na kiwango cha juu cha ukatili. Ingawa hakuwahi kutamka hivyo kwa sauti, alidhani kuwa yeye ni mtu bora kuliko wale walioishi sehemu zenye ukatili.

Maswali ya Kutafakari

1. Tathmini hitimisho na mtazamo wa Roy katika somo rejea hapo juu na jumuia yako ya kujisomea.
2. Sehemu nyingine ulimwenguni kuna ukatili mwingi kuliko nyingine. Je, ni sehemu gani unafikiri ina ukatili zaidi? Kwa nini? Jadili hili na jumuia yako ya kujisomea mpaka mtakapopata suluhisho fulani.
3. Neema ya Mungu kwa wote pekee mara nyingi huelezewa kupitia kanisa lake, ndiyo inayozuia kila sehemu ulimwenguni kutokuwa na katili kuliko ilivyo. Watu wa kanisani kwenu hujisikiaje kuhusu ukatili huu? Kanisa lako linafanya nini katika kupunguza ukatili katika ujirani ama mji wenu? Jadili jambo hili na viongozi wa kanisa lenu. Nini zaidi kinaweza kufanyika?
4. Watu wasioishi mahali penye ukatili uliopindukia mara nyingi huhalalisha uwepo wa amani hii. Watu wamechukulia usalama wao kama haki. Mnara ulipoanguka na kuua watu 18 wakati wa Yesu, aliwaambia watu wasishangazwe kana kwamba walikuwa wenye dhambi zaidi kuliko wengine. Badala yake, walipaswa kushangaa kwamba watu wachache hivyo walipitia ukatili. Tusishangazwe na ukatili ulimwenguni. Badala yake, tunapaswa kushangazwa na neema ya Mungu kwa wote iliyofanya baadhi ya sehemu kuwa na ukatili kidogo kuliko zingine. Tunapaswa kushangaa kwamba bado tuko hai. Jadili jambo hili katika jumuia yako ya kujisomea.

Mambo ya kufanya

* Ikiwa unaishi katika eneo lenye ukatili kidogo, waombe watu 10 kutoka kanisani kwako waandike mambo 15 wanayoshukuru zaidi. Chunguza ikiwa hata mmoja wao atataja hali ya kutokuwa na ukatili.
* Andaa na uhubiri ujumbe kutoka Luka 13:1-5